《寿张仓》
宋代·刘子寰

乔木端由有世臣，传家事业饱经纶。鹓行稍厌承明直，熊轼来颁建水春。

暖入东君新听朔，祥开南极庆生申。沙堤消息人来说，紫诏催□入秉钧。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。